techiaith/cofnodycynulliad_en-cy huggingface dataset:
English: I want to reassure the Member that I do take the issue seriously, and I recognise exactly what she says about the likely risks of people dying by suicide in the future if they are bereaved by suicide in the first place, and I do take that very seriously. I want to move as quickly as we possibly can. We have choices to make about not just what the data, the evidence and submissions tell us about the support we should provide, but whether we have a national system, because that would probably mean a national organisation like Samaritans or Cruse Bereavement Care, for example, providing, potentially, a service, or whether we have, potentially, national standards where there can be local or regional delivery, because there are much smaller and more distinct groups that provide a service at present. We need to think about what sort of model we want and what sort of service we then want to be able to provide. But, for me, it is essential to listen to people who have lived experience and people who are already providing bereavement support. And I'm happy to reconfirm that Professor Ann John is absolutely part of the consideration of the comments on what we should do next. So, it is a matter of what we do, not if we do something, and I recognise that the Member will continue to ask questions until we're in a position of not just making a choice but to see a real difference having been made.
Welsh: Hoffwn roi sicrwydd i'r Aelod fy mod o ddifrif ynglŷn â'r mater, ac rwy'n cydnabod yr hyn y mae'n ei ddweud am y risgiau tebygol y bydd pobl yn marw drwy hunanladdiad yn y dyfodol os byddant wedi wynebu profedigaeth yn sgil hunanladdiad yn y lle cyntaf, ac rwyf o ddifrif ynglŷn â hynny. Rwyf am symud mor gyflym ag y gallwn. Mae gennym ddewisiadau i'w gwneud nid yn unig ynglŷn â'r hyn y mae'r data, y dystiolaeth a'r sylwadau yn ei ddweud wrthym am y cymorth y dylem ei ddarparu, ond a ddylai fod gennym system genedlaethol, gan y byddai hynny'n golygu, yn ôl pob tebyg, sefydliad cenedlaethol fel y Samariaid neu Gofal mewn Galar Cruse, er enghraifft, yn darparu gwasanaeth, o bosibl, neu a ddylai fod gennym, safonau cenedlaethol fel y gellir cael darpariaeth leol neu ranbarthol, gan fod grwpiau llawer llai a mwy penodol yn darparu gwasanaeth ar hyn o bryd. Mae angen i ni feddwl am ba fath o fodel rydym yn awyddus i'w gael a pha fath o wasanaeth rydym am ei ddarparu wedyn. Ond i mi, mae'n hanfodol gwrando ar bobl sydd wedi cael profiadau a phobl sydd eisoes yn darparu cymorth profedigaeth. Ac rwy'n hapus i ailgadarnhau bod yr Athro Ann John yn rhan annatod o'r broses o ystyried y sylwadau ynglŷn â'r hyn y dylem ei wneud nesaf. Felly, mae'n fater o beth rydym yn ei wneud, nid a ddylem wneud rhywbeth, ac rwy'n cydnabod y bydd yr Aelod yn parhau i ofyn cwestiynau hyd nes ein bod mewn sefyllfa lle rydym nid yn unig yn dewis ond yn gweld gwahaniaeth gwirioneddol wedi'i wneud.
English: Minister, one thing that impressed me, when I was health spokesperson for the Conservative group, around bereavement support was when I visited Nightingale House Hospice in Wrexham - a wonderful hospice, I would say, that offers great support to individuals in the last weeks and days of their life. And at that particular time, they had a specific project to support young people affected by bereavement. And very often, the youngsters, the children, that are left behind - 'overlooked' is the wrong word, but the systems that are in place tend to not respond to their needs. What work has your department undertaken with the Minister for Education's department to make sure that there is the crossover from health and education in providing those bereavement services? And will the review that you have outlined be looking specifically at support that is afforded to young people who are affected by bereavement?
Welsh: Weinidog, un peth a wnaeth argraff arnaf, pan roeddwn yn llefarydd iechyd ar gyfer y grŵp Ceidwadol, mewn perthynas â chymorth profedigaeth oedd pan ymwelais â Hosbis Tŷ'r Eos yn Wrecsam - hosbis hyfryd, yn fy marn i, sy'n cynnig cefnogaeth wych i unigolion yn ystod wythnosau a dyddiau olaf eu bywydau. Ac ar y pryd, roedd ganddynt brosiect penodol i gefnogi pobl ifanc a oedd wedi eu heffeithio gan brofedigaeth. Ac yn aml iawn, mae'r bobl ifanc, y plant, sy'n cael eu gadael ar ôl - mae 'anwybyddu' yn air anghywir, ond mae'r systemau sydd ar waith yn tueddu i fethu ymateb i'w hanghenion. Pa waith y mae eich adran wedi'i wneud gydag adran y Gweinidog Addysg i sicrhau y ceir pontio rhwng iechyd ac addysg i ddarparu'r gwasanaethau profedigaeth hynny? Ac a fydd yr adolygiad a amlinellwyd gennych yn edrych yn benodol ar y gefnogaeth a roddir i bobl ifanc yr effeithir arnynt gan brofedigaeth?
English: I'm happy to go and look properly at the issue that the Member raised. I've visited the Nightingale hospice myself, and I recognise the comments that the Member makes about their work and, indeed, other significant parts of the hospice movement here in Wales. So, I'm interested in understanding not just the work that they do, but how any strategy - and, of course, the Minister for Education is due to publish a further guidance about suicide bereavement support for schools, for children and young people - uses an understanding of the lived experience of those children and young people to further improve our service. I'm happy to write, not just to the Member, but also to make sure that the committee is kept up to date, when, of course, I and the education Minister are due to attend in a few weeks' time. FootnoteLink FootnoteLink
Welsh: Rwy'n fwy na pharod i edrych yn iawn ar y mater a godwyd gan yr Aelod. Rwyf wedi ymweld â Hosbis Tŷ'r Eos fy hun, ac rwy'n cydnabod y sylwadau a wnaeth yr Aelod am eu gwaith, ac yn wir, rhannau sylweddol eraill o'r mudiad hosbisau yma yng Nghymru. Felly, rwy'n awyddus i ddeall nid yn unig y gwaith a wnânt, ond sut y mae unrhyw strategaeth - ac wrth gwrs, bydd y Gweinidog Addysg yn cyhoeddi canllawiau pellach am gymorth profedigaeth hunanladdiad i ysgolion, i blant a phobl ifanc - yn defnyddio dealltwriaeth o brofiadau'r plant a'r bobl ifanc hynny i wella ein gwasanaeth ymhellach. Rwy'n fwy na pharod i ysgrifennu, nid yn unig at yr Aelod, ond hefyd i sicrhau bod y pwyllgor yn cael y wybodaeth ddiweddaraf pan fydd y Gweinidog addysg a minnau, wrth gwrs, yn ei fynychu ymhen ychydig wythnosau. FootnoteLink FootnoteLink
English: Thank you for the question. The Welsh Government continues to support people with sensory loss through key initiatives, such as the integrated framework of action of care and support for people who are deaf or living with hearing loss and the eye health care plan for Wales.
Welsh: Diolch am eich cwestiwn. Mae Llywodraeth Cymru yn parhau i gefnogi pobl â nam ar y synhwyrau drwy fentrau allweddol, fel y fframwaith gweithredu integredig o ofal a chymorth i bobl sy'n fyddar neu'n byw â byddardod a chynllun gofal iechyd llygaid Cymru.
English: Diolch. Well, just like people without a sensory loss, there's no one-size-fits-all way of providing information in accessible format for people with sensory loss. Some local authorities fund local organisations to provide support services to residents, enabling British Sign Language users and, in some cases, people who identify as hard of hearing or deafened, whilst others have no provision at all. The services that do exist not only provide people with a sensory loss access to information, but also go hand in hand with an advice or advocacy service. But for local authorities and Government departments, provision of information is usually produced in BSL only or in BSL with subtitles, without access to people with a visual impairment, although videos etcetera could be produced with that provision, and provision in both Welsh and English languages also. These concerns have been raised with me by sensory loss charities in north Wales. How, therefore, will you respond to their concern that the inequality in access to information for people with sensory loss is affecting the people they work with and that we need parity of funding between the general population, access to information, and that for people with sensory loss in all local authorities and not just those that choose to do so?
Welsh: Diolch. Wel, yn union fel pobl heb nam ar y synhwyrau, nid oes un ffordd sy'n addas i bawb o ddarparu gwybodaeth mewn fformat hygyrch i bobl â nam ar y synhwyrau. Mae rhai awdurdodau lleol yn ariannu sefydliadau lleol i ddarparu gwasanaethau cymorth i breswylwyr, gan alluogi defnyddwyr Iaith Arwyddion Prydain, ac mewn rhai achosion, pobl sy'n drwm eu clyw neu wedi colli eu clyw, tra bo eraill heb unrhyw ddarpariaeth o gwbl. Mae'r gwasanaethau sy'n bodoli nid yn unig yn darparu mynediad at wybodaeth i bobl sydd â nam ar y synhwyrau, ond maent hefyd yn dod law yn llaw â gwasanaeth eirioli neu gynghori. Ond ar gyfer awdurdodau lleol ac adrannau'r Llywodraeth, cynhyrchir gwybodaeth fel arfer yn Iaith Arwyddion Prydain yn unig neu yn Iaith Arwyddion Prydain gydag isdeitlau, heb ddarparu hygyrchedd i bobl â nam ar eu golwg, er y gellid cynhyrchu fideos ac ati gyda'r ddarpariaeth honno, a darpariaeth yn y Gymraeg a'r Saesneg hefyd. Mynegwyd y pryderon hyn wrthyf gan elusennau nam ar y synhwyrau yng ngogledd Cymru. Sut felly y byddwch yn ymateb i'w pryderon fod yr anghydraddoldeb o ran mynediad at wybodaeth i bobl â nam ar y synhwyrau yn effeithio ar y bobl y maent yn gweithio gyda hwy, a bod arnom angen cyllid cyfartal i'r boblogaeth gyfan, mynediad at wybodaeth, a hynny ar gyfer pobl â nam ar y synhwyrau ym mhob awdurdod lleol ac nid dim ond y rhai sy'n dewis gwneud hynny?
English: Well, this is a point about whether we require local authorities to provide a service where they have national standards they must meet or whether actually it's a matter for local authorities to make choices on. We do know that, because of the Social Services and Well-being (Wales) Act 2014, each health board and local authority are due to undertake, or have undertaken, a joint assessment of need in their area and they are then supposed to meet those needs. I would expect that the analysis of local need would properly take account of the communication requirements of people with sensory loss. This is hardly a marginal area of activity, given the statistics on the number of us in this room who can expect in our lifetime to have hearing or sight impairment. So, I expect this to be core business in the way that local authorities run their services. If the Member does want to write to me and the Deputy Minister with detail of those areas where he does believe there's an inequality in provision, we'll happily look at them and undertake to look at whether there is more that we could do or whether it is a matter for local authorities to resolve issues themselves.
Welsh: Wel, mae hwn yn bwynt ynglŷn ag a ydym yn ei gwneud yn ofynnol i awdurdodau lleol ddarparu gwasanaeth lle mae ganddynt safonau cenedlaethol y mae'n rhaid iddynt eu bodloni, neu a yw'n fater i awdurdodau lleol wneud dewisiadau yn ei gylch. Oherwydd Deddf Gwasanaethau Cymdeithasol a Llesiant (Cymru) 2014, gwyddom fod pob bwrdd iechyd ac awdurdod lleol ar fin cynnal, neu wedi cynnal, asesiad ar y cyd o angen yn eu hardaloedd, a bod angen iddynt ddiwallu'r anghenion hynny wedyn. Buaswn yn disgwyl i'r dadansoddiad o angen lleol ystyried gofynion cyfathrebu pobl â nam ar y synhwyrau yn briodol. Prin fod hwn yn faes ymylol o weithgarwch, o ystyried yr ystadegau ar y nifer ohonom yn yr ystafell hon a all ddisgwyl nam ar ein clyw neu ein golwg yn ystod ein hoes. Felly, rwy'n disgwyl i hyn fod yn rhan ganolog o'r ffordd y mae awdurdodau lleol yn rhedeg eu gwasanaethau. Os yw'r Aelod yn awyddus i ysgrifennu at y Dirprwy Weinidog a minnau gyda manylion ynglŷn â'r meysydd hynny lle mae'n credu bod anghydraddoldeb yn y ddarpariaeth, byddem yn fwy na pharod i edrych arnynt ac i ymrwymo i ystyried a oes mwy y gallem ei wneud, neu ai mater i awdurdodau lleol yw datrys y materion eu hunain.
English: Minister, the First Minister, when he held the finance Secretary portfolio, announced that the Welsh Government was committing £2.9 million to fund specialist employment and training services for people with sensory loss, and Rebecca Woolley, the director of Action on Hearing Loss Cymru, said at the time that 'We are delighted to receive this funding. Not only will it ensure that people with a sensory loss are supported to achieve their full potential but employers in Wales will be empowered to confidently support them to thrive in the workplace.' Minister, the commitment from the Welsh Labour Government to the Job Sense project is further evidence of the ongoing priority that the Welsh Government places on improving the employment and training prospects of people with sensory loss. So, what further actions are the Welsh Government now considering to build on such good practice so that all persons with sensory loss can access improved access to employment and training?
Welsh: Weinidog, cyhoeddodd y Prif Weinidog, pan oedd yn gyfrifol am bortffolio'r Ysgrifennydd cyllid, fod Llywodraeth Cymru yn ymrwymo £2.9 miliwn i ariannu gwasanaethau cyflogaeth a hyfforddiant arbenigol i bobl â nam ar eu synhwyrau, ac ar y pryd, dywedodd Rebecca Woolley, cyfarwyddwr Action on Hearing Loss Cymru 'Rydyn ni wrth ein bodd ein bod wedi cael yr arian hwn. Bydd nid yn unig yn sicrhau bod pobl â nam ar eu synhwyrau yn cael cymorth i wireddu eu potensial llawn, ond bydd cyflogwyr yng Nghymru hefyd yn cael eu grymuso i'w cefnogi i ffynnu yn y gweithle.' Weinidog, mae'r ymrwymiad gan Lywodraeth Lafur Cymru i brosiect JobSense yn dystiolaeth bellach o'r flaenoriaeth barhaus y mae Llywodraeth Cymru yn ei rhoi i wella rhagolygon cyflogaeth a hyfforddiant pobl â nam ar y synhwyrau. Felly, pa gamau pellach y mae Llywodraeth Cymru yn eu hystyried yn awr i adeiladu ar arferion da o'r fath fel y gall pawb sydd â nam ar y synhwyrau gael gwell mynediad at gyflogaeth a hyfforddiant?
English: I think this probably crosses over a number of different ministerial portfolios, but I'm happy to recognise the improvement that has taken place, and also the work that Action on Hearing Loss in particular do in their excellence awards to highlight the areas where good practice is already taking place and where further examples can be taken from. The recent awards, held in May this year, are a good example, and indeed they highlighted the work of a number of different employers. I'm happy to talk further about this with ministerial colleagues, both the employment Minister and also, I'm sure, the Minister leading on equalities, who is in the room and who will be happy to join that conversation as well.
Welsh: Credaf fod hyn, mae'n debyg, yn croesi nifer o wahanol bortffolios gweinidogol, ond rwy'n hapus i gydnabod y gwelliant a wnaed, yn ogystal â'r gwaith y mae Action on Hearing Loss, yn arbennig, yn ei wneud gyda'u gwobrau rhagoriaeth i amlygu'r meysydd lle mae arferion da i'w cael eisoes a lle gellir gweld enghreifftiau pellach. Mae'r gwobrau diweddar, a gynhaliwyd ym mis Mai eleni, yn enghraifft dda, ac yn wir, fe wnaethant amlygu gwaith nifer o wahanol gyflogwyr. Rwy'n fwy na pharod i siarad ymhellach am hyn gyda fy nghyd-Weinidogion, y Gweinidog cyflogaeth yn ogystal, rwy'n siŵr, â'r Gweinidog sy'n arwain ar gydraddoldeb, sydd yn yr ystafell ac a fydd yn hapus i ymuno â'r sgwrs honno hefyd.
English: Our updated neurological conditions delivery plan sets out our commitment with NHS Wales to both raising awareness of neurological conditions and ensuring those affected by any neurological condition have timely access to high-quality care, irrespective of where they live and whether these are delivered through hospitals or in a community setting.
Welsh: Mae ein cynllun cyflawni wedi'i ddiweddaru ar gyfer cyflyrau niwrolegol yn nodi ein hymrwymiad gyda GIG Cymru i godi ymwybyddiaeth o gyflyrau niwrolegol ac i sicrhau bod gan bobl yr effeithir arnynt gan unrhyw gyflwr niwrolegol fynediad amserol at ofal o ansawdd uchel, ble bynnag y maent yn byw, a ph'un a yw'r rhain yn cael eu darparu drwy ysbytai neu mewn lleoliad cymunedol.
English: Thank you for that answer, Minister, and I thank you for your written response to me on previous questions that I've put to you. You've indicated that, this month, June, you will be meeting the dystonia relatives support group and also other Members in this Chamber, along with the chair of Cardiff and Vale University Local Health Board. There have been recent cancellations in the botox clinic that is available to dystonia patients, and some 300 patients have had their appointments cancelled as I understand it. There are 3,500 patients across Wales who suffer with this condition. Will you be addressing these cancellation notices that have been sent out to patients and making sure that, where patients do have appointments for this very troubling condition, those appointments are honoured and that serious thought is given to a national plan of delivery for dystonia patients, because, as I said, there are 3,500 patients across Wales suffering with this condition?
Welsh: Diolch am eich ateb, Weinidog, a diolch am eich ymateb ysgrifenedig i mi ar gwestiynau blaenorol a ofynnais ichi. Rydych wedi nodi y byddwch yn cyfarfod y mis hwn, fis Mehefin, â'r grŵp cymorth i berthnasau cleifion dystonia yn ogystal ag Aelodau eraill yn y Siambr hon, ynghyd â chadeirydd Bwrdd Iechyd Lleol Prifysgol Caerdydd a'r Fro. Cafodd apwyntiadau eu canslo yn ddiweddar yn y clinig botox sydd ar gael i gleifion dystonia, a chafodd apwyntiadau 300 o gleifion eu canslo yn ôl yr hyn a ddeallaf. Mae 3,500 o gleifion ledled Cymru yn dioddef o'r cyflwr hwn. A fyddwch yn rhoi sylw i'r hysbysiadau canslo hyn sydd wedi'u hanfon at gleifion ac yn sicrhau, lle mae gan gleifion apwyntiadau ar gyfer y cyflwr ofnadwy hwn, fod yr apwyntiadau hynny'n digwydd ac y rhoddir ystyriaeth briodol i gynllun cyflawni cenedlaethol ar gyfer cleifion dystonia, oherwydd, fel y dywedais, mae 3,500 o gleifion ledled Cymru yn dioddef o'r cyflwr hwn?
English: I thank the Member for the follow-up question. I did meet yesterday with the Dystonia Society support group and two Members who aren't in the Chamber today - Vikki Howells and Dawn Bowden - to discuss some of the challenges that the Member raises. I've committed to intervening and clarifying expectations, and to making sure that there is further movement made. It's partly about staffing within the service. It is a service that is delivered on a hub-and-spoke model, with Cardiff being at the centre of it for south-east Wales, and led by Swansea Bay University Health Board for south-west Wales. I want to see proper investment made in staff, because that's the key issue to making sure that people are seen on time, because I do recognise that not having an appointment does have a real impact on people's quality of life, whether people are in work or not. So, yes, I'm committed to seeing further action taken, and I'll happily update Members when that further action has been undertaken.
Welsh: Diolch i'r Aelod am ei gwestiwn dilynol. Ddoe, cyfarfûm â grŵp cymorth y Gymdeithas Dystonia a dau Aelod nad ydynt yn y Siambr heddiw - Vikki Howells a Dawn Bowden - i drafod rhai o'r heriau a godwyd gan yr Aelod. Rwyf wedi ymrwymo i ymyrryd ac i egluro disgwyliadau, ac i sicrhau y gwneir cynnydd pellach. Mae a wnelo hyn yn rhannol â staffio o fewn y gwasanaeth. Mae'n wasanaeth sy'n cael ei ddarparu ar fodel prif ganolfan a lloerennau, gyda Chaerdydd yn ganolbwynt i dde-ddwyrain Cymru, a Bwrdd Iechyd Prifysgol Bae Abertawe yn arwain ar gyfer de-orllewin Cymru. Rwyf am weld buddsoddiad priodol yn cael ei wneud mewn staff, gan mai dyna'r mater allweddol i sicrhau bod pobl yn cael eu gweld ar amser, gan fy mod yn cydnabod bod methu cael apwyntiad yn effeithio'n fawr ar ansawdd bywyd pobl, p'un a ydynt mewn gwaith ai peidio. Felly, ydw, rwyf wedi ymrwymo i sicrhau bod camau pellach yn cael eu cymryd, ac rwy'n fwy na pharod i roi'r wybodaeth ddiweddaraf i'r Aelodau pan fydd y camau pellach hynny wedi'u cymryd.
English: Ensuring that people have access to high-quality care is a key priority for the Welsh Government. This is why we are investing £180 million this year that will be targeted across the health and social care system to support the development of seamless models of care in all regions.
Welsh: Mae sicrhau bod gan bobl fynediad at ofal o ansawdd uchel yn flaenoriaeth allweddol i Lywodraeth Cymru. Dyma pam rydym yn buddsoddi £180 miliwn eleni a fydd yn cael ei dargedu ar draws y system iechyd a gofal cymdeithasol i gefnogi'r gwaith o ddatblygu modelau gofal di-dor ym mhob rhanbarth.
English: Deputy Minister, I recently met with representatives from Solva Care, a registered charity currently operating in the village of Solva in my constituency. Now, the charity operates a very innovative model for delivering care, with a clear focus on keeping people in their own homes. The aim of the charity is to improve the health and well-being of the community, and it holds events to counteract loneliness and isolation, as well. If you haven't already done so, I'd encourage you and, indeed, the Minister to look at the specific model of care, given that Solva Care is doing a fantastic job in its community. Bearing in mind this model's specific success, what consideration has the Welsh Government given to these kinds of community models and what support can the Welsh Government provide to organisations such as Solva Care?
Welsh: Ddirprwy Weinidog, cyfarfûm yn ddiweddar â chynrychiolwyr Gofal Solfach, elusen gofrestredig sy'n gweithredu ar hyn o bryd ym mhentref Solfach yn fy etholaeth. Nawr, mae'r elusen yn gweithredu model arloesol iawn ar gyfer darparu gofal, gyda ffocws clir ar gadw pobl yn eu cartrefi eu hunain. Nod yr elusen yw gwella iechyd a lles y gymuned, ac mae'n cynnal digwyddiadau i fynd i'r afael ag unigrwydd ac arwahanrwydd hefyd. Os nad ydych wedi gwneud hynny eisoes, hoffwn eich annog chi, a'r Gweinidog yn wir, i edrych ar y model gofal penodol hwn, o gofio bod Gofal Solfach yn gwneud gwaith gwych yn eu cymuned. O ystyried llwyddiant penodol y model hwn, pa ystyriaeth y mae Llywodraeth Cymru wedi'i rhoi i'r mathau hyn o fodelau cymunedol a pha gymorth y gall Llywodraeth Cymru ei ddarparu i sefydliadau fel Gofal Solfach?
English: I thank Paul Davies very much for that question, and, indeed, I'd very much like to visit, perhaps, Solva Care and see exactly what they're doing, because what they're doing is completely in line with what we want to do as a Government. Certainly, combating loneliness and isolation, keeping people in their own homes, I think those are exactly the things that we are trying to promote as a Government. As part of our survey and review of all the types of community care that are being considered, certainly care by the third sector and the voluntary sector is one of the key areas that does provide the variety of care that we're looking for. So, certainly, I think this is an example that we'd be very keen to look at and to see if we can encourage it, and others like it, to bring this variety of care that we need so that we are not put in the position where we are very heavily dependent on one sector.
Welsh: Diolch yn fawr iawn i Paul Davies am ei gwestiwn, ac yn wir, hoffwn ymweld â Gofal Solfach, o bosibl, i weld beth yn union y maent yn ei wneud, gan fod yr hyn y maent ei wneud yn cyd-fynd yn llwyr â'r hyn rydym yn awyddus i'w wneud fel Llywodraeth. Yn sicr, mynd i'r afael ag unigrwydd ac arwahanrwydd, cadw pobl yn eu cartrefi eu hunain, credaf mai dyna'r union bethau rydym yn ceisio'u hyrwyddo fel Llywodraeth. Fel rhan o'n harolwg a'n hadolygiad o'r holl fathau o ofal cymunedol sy'n cael eu hystyried, yn sicr mae gofal gan y trydydd sector a'r sector gwirfoddol yn un o'r meysydd allweddol sy'n darparu'r amrywiaeth o ofal rydym yn chwilio amdani. Felly yn sicr, credaf fod hon yn enghraifft y byddem yn awyddus iawn i edrych arni ac i weld a allwn ei hybu, ac eraill sy'n debyg iddi, i ddarparu'r amrywiaeth hon o ofal sydd ei hangen arnom fel nad ydym mewn sefyllfa lle rydym yn ddibynnol iawn ar un sector.